34 G. J. VERDAM ORATIO. 



plus semel id imprimis animadvertere potuisse gratum niihi fuit perque 

 jucundum, non vobis probari fere omnibus, immo vehementer detestari, 

 quae incondita sunt aut indecora ac reprehendenda , aut a bono et honesto 

 plane abhorrentia. Neve horum lues in mentes inque mores vestros irrepat , 

 Vos summa ope niti decet! 



O Jtivenes lectissimi ! ita qui sentitis ac cogitatis , hunc sensum , hanc 

 mentem, hanc animi virtutem etiam atque etiam conservare velitis, 

 quaeque a vero studioso absint oportet , magis magisque a vobis repellere , 

 ut hoc ipso baud minus, quam studiorum sedulitate, vosmet ipsos ruaxime 

 commendetis. Sic si recte facitis , optimi Adolescentes ! atque in ea 

 studia, in quibus estis, strenue incumbere pergitis, et Vobis honori, 

 Parentibus gaudio , Academiae decori , Amicis Civibusque utilitati , et 

 Patriae ornamento esse poteritis. 



Jamque Rectoris munus depono, et gratulari niihi posse maximopere 

 gaudeo , quod Tibi , Cl. JUYNBOLL ! , quern Rex Augustissimus succes- 

 sorem mihi futurum decrevit, Academiam tradam florentem. Salve, Vir 

 Magnifice! Tu munere honorifico fungere felicissime! Molesta tibi sint 

 pauca, grata jucundaque multa! Floreat, tuo Magistratu, haec, quam 

 nostram vocamus , Academia ! Hanc tueatur Summum Numen , hanc 

 servet nobis Musarum Sedem ! Quae ut perstet , quae stabilis permaneat 

 Patriae carissimae Lumen atque Ornamentum , faxit Deus Optimus Maximus ! 



- 



